Nordre Stange varde

Nordre Stange varde er  en ås på grensen mellom Indre Østfold kommune og Marker kommune i Østfold. Den har en høyde på 291 meter over havet og er det høyeste punktet i tidligere Eidsberg kommune. På høyden er det et utsikttårn og det er blåmerket sti fra Ørje, Rakkestad og Mysen.

1,5 kilometer lenger sør ligger Søndre Stange varde som har en høyde på 277 moh. På begge Stange varder ligger det åsrøyser; gravrøyser antakelig fra bronsealderen. Slike røyser finner man ofte på gamle delelinjer, og som i dette tilfellet langt til skogs. Disse to røysene, sammen med Trollbergrøysa i Hærland, antyder at delene mellom de tre nåværende kommunene skriver seg fra meget gammel tid, kanskje 3-4000 år gamle.

 Se også 
 Fjell i Østfold

 Fotnoter 

 Referanser 
Nordre Stange varde på Norgeskart.no fra Statens kartverk, besøkt 18. april 2019

Kategori:Fjell i Indre Østfold
Kategori:Fjell i Marker
Kategori:Fjell under 1000 meter